Ólafur Ragnar fer fram á launalækkun
Ólafur Ragnar Grímsson, forseti Íslands, sendi fjármálaráðherra bréf fyrir helgi þar sem hann fer fram á að laun forseta Íslands verði lækkuð á sama hátt og laun ráðherra og forseta Alþingis.
Bréfið sem Ólafur sendi Árna M. Mathiesen er eftirfarandi:
"Í samræmi við frumvarp til laga um breytingu á lögum nr. 47/2006 um Kjararáð, sem nú er til meðferðar á Alþingi og varðar lækkun launa ráðherra og annarra ráðamanna vegna hins mikla vanda sem nú steðjar að þjóðinni, fer ég fram á að laun forseta Íslands verði lækkuð á sama hátt og laun forsætisráðherra og forseta Alþingis, handhafa forsetavalds.
Það bann við skerðingu kjara forseta á kjörtímabili hans semkveðið er á um í 2. mgr. 9. gr. stjórnarskrárinnar var sett til að vernda forsetann gagnvart löggjafar- og framkvæmdavaldinu. Þetta ákvæði kemur hins vegar ekki í veg fyrir að forsetinn óski sjálfur eftir launalækkun þegar þjóðarhagur kallar á lækkun launa fjölmargra annarra ráðamanna og Alþingi setur lög þar um. Við slíkar aðstæður er bæði sjálfsagt og eðlilegt að hið sama gildi um forsetann.
Því sendi ég yður, hæstvirtur fjármálaráðherra, hér með formlega
ósk um slíka sambærilega lækkun launa forseta Íslands."
Ólafur Ragnar Grímsson, forseti Íslands, sendi fjármálaráðherra bréf fyrir helgi.
Hann fer fram á að laun forseta Íslands verði lækkuð á sama hátt og laun ráðherra og forseta Alþingis.
"Í samræmi við frumvarp til laga um breytingu á lögum nr. 47/2006 um Kjararáð fer ég fram á að laun forseta Íslands verði lækkuð á sama hátt og laun forsætisráðherra og forseta Alþingis, handhafa forsetavalds."